પ્રવકતાએ વધુમાં જણાવ્યુ હતુ કે મહંમદ નબી ચિકિત્સા ઉપચાર માટે રજા પર હતા. અફઘાનિસ્તાનના અમીર લોકો તેમની સારવાર માટે પાકિસ્તાન આવે છે. પાકિસ્તાન પોલીસના જણાવ્યા અનુસાર અફઘાનિસ્તાન સરકારે તેમને મહંમદ નબીના પ્રવાસ અંગે માહિતી આપી ન હતી. જો અફઘાનિસ્તાન સરકારે આવી માહિતી આપી હોત તો તેમને પાકિસ્તાન પોલીસ તરફથી પૂરતી સુરક્ષા વ્યવસ્થા પૂરી પાડવામાં આવી હોત. દરમિયાન તાલિબાનના પ્રવકતા જબીહુલ્લા મુજાહિદે એક નિવેદન જારી કરી મહંમદ નબીના અપહરણમાં તાલિબાનનો હાથ હોવાની વાતનો ઈનકાર કર્યો છે. અત્રે ઉલ્લેખનીય છે કે પાકિસ્તાની સરકારનો આમ તો સમગ્ર દેશમાં આતંકીઓ પર કોઈ અંકુશ નથી. પરંતુ પેશાવર પ્રાંતમાં તો આતંકીઓની સત્તા જ હોય તેવું જોવા મળી રહ્યું છે. જોકે આ અંગે હાલ પાકિસ્તાન સરકાર તપાસ કરી રહી છે. તાલિબાને આ અપહરણ સાથે તેને કોઈ લેવાદેવા નથી તેવી સ્પષ્ટતા કરી છે ત્યારે બીજી તરફ આ મામલે હજુ કોઈ આતંકી સંગઠને જવાબદારી સ્વીકારી નથી. તેથી આ મામલો વધુ ગૂંચવાયો છે.